Hei! Tässä Sid Roth. Tervetuloa maailmaani, -
jossa on luonnollisesti yliluonnollista.
Vieraani opettaa, miten visioida itsensä uudelleen.
Sinun on nyt aika tulla sinuksi, jonka Jumala loi, -
kun Hän päätti, että Hän tarvitsee sinua planeetallaan. Seuraavaksi.
Sid Roth on yli 40 vuoden ajan tutkinut yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Dale Mast kohtasi Jumalan kokemuksellisesti 12-vuotiaana.
Hän näki avoimen näyn suunnasta, joka Jumalalla oli hänen elämälleen.
Ihme kyllä, opiskeluaikana Jumalan asiat lakkasivat kiinnostamasta häntä.
Hän kyllästyi seurakuntaan.
Mutta sitten hän kuuli äänen. Mitä 12-vuotiaana tapahtui?
Menin eteen mennoniittakirkossa antamaan sydämeni Jeesukselle.
Tapahtui jotain erikoista.
Kun otin kolme askelta kohti alttaria, tunsin taivaan sateen.
Kirkossani ei opetettu sellaista.
Tunsit siis sateen, läsnäolon? - Niin. Voitelun.
Yhtäkkiä näin edessäni aasialaisia. Jostain tiesin heidät kiinalaisiksi.
Olin 12-vuotias. He olivat 9―10-vuotiaita. Saarnasin heille.
En tajunnut, että Jumala näytti tehtävän -
ja Hän yritti paljastaa myös identiteettini.
Sitten kylmenit Jumalan asioille.
Ja sitten kuulit äänen. Mitä ääni sanoi?
Ajattelin: "En halua lyödä ranttaliksi, mutta en halua ikävystyä kirkossa.
Olenpa vain hyvä ihminen. En tiedä, uskonko Jumalaan."
Samassa kuulin äänen sanovan: "Sinä menet helvettiin!"
Melkein tipahdin tuoliltani. - Syystäkin.
Tuumin, että voin antaa Jumalalle vielä mahdollisuuden.
En tajunnut, että Hän antoi minulle mahdollisuuden. - Jalomielistä sinulta.
Hänen armonsa on ihmeellinen.
Dale tarkoitti sanojaan. Hän meni tylsään kappelijumalanpalvelukseen.
Se ei ollut kappelijumalanpalvelus.
Se oli viiden collegen kolmepäiväisen kampusherätyksen alku.
Jumalan Henki... Koulujutut peruttiin kolmeksi päiväksi.
Täytyin Hengellä. Janosin sitä. Minut kastettiin Hänen rakkauteensa.
Menimme kaupungille. Aloimme todistaa ihmisille.
Elämästä ja kristinuskosta tuli jännää. Sanoin Jumalalle: "Olen mukana."
Kun täytyit Pyhällä Hengellä, ero oli huomattava.
Mitä tapahtui sen jälkeen, kun täytyit Hengellä?
Näin yliluonnollisten asioiden vyöryn.
Aloin nähdä asioita ja tiesin asioita, mutta ei ollut ketään sanomassa, -
että voisin olla profeetta. Pidin niitä vain Hengen asioina.
Se oli hyvä alku, mutta Jumala tahtoi vahvistaa profeetan identiteettiäni, -
jotta Hän voisi toimia kauttani.
Dale tunnetaan ihmeellisestä profeetallisesta lahjastaan.
Hän on antanut täsmällisiä sanomia johtajille heidän suunnastaan -
ja neuvoja miljoonayritysten toimitusjohtajille -
sekä sielunhoitoa USA:n presidenttien neuvonantajille.
Sinulla on paljon hyviä tarinoita. Kerro jokin oma suosikkisi.
Olin kerran lentokoneessa. Sen piti laskeutua varakentälle, -
sillä Atlantassa oli kone poikittain ja myrsky.
Vaimoni oli ohjattu istumaan neljännen tason buddhalaisen viereen.
Toinen vierustoveri oli ateisti.
Emme päässeet vierekkäin, kun myrskyn takia lentoja oli yhdistetty.
Mielenkiintoiset vierustoverit. Ateisti ja korkean tason buddhalainen.
Vaimoni oli keskustellut buddhalaisen kanssa.
Buddhalainen esitti kysymyksiä. Ateisti tuikki väliin halveeraten.
Menin tervehtimään heitä. Katsoin buddhalaista. Hän kertoi nimensä.
Sanoin: "Kun katson sinua, näen sinun juoksevan kahta mailia kuin juoksija."
Hän näytti paitaansa. Siinä luki "5 km". Hän oli juoksija.
Sanoin: "Kerro sinä buddhalaisena jotain minusta." Hän sanoi: "En pysty."
Sanoin: "Tiedän. Jumalasi on kuollut." Se on syytä tietää.
Et pahemmin kaunistele.
Ateisti sanoi: "Kerro minustakin jotain."
Ajattelin, että jos hän uskaltaa pyytää, minä uskallan yrittää.
Pyysin Jumalaa näyttämään jotain. Se on avain ihan jokaiselle.
Jos pyydät Isältä jotain, Hän on hyvä Isä.
Jos pyydät leipää, Hän antaa leivän. Hän on niin hyvä.
Näin, että miehen selkäranka oli väärä. On tärkeää kertoa, mitä näkee.
Kysyin, onko hänen perheessään jokin hullusti.
Hän sanoi: "Ei. Minulla on selkävaiva."
Kysyin, voinko rukoilla.
Ateisti painoi päänsä Jumalalle, johon hän ei uskonut.
Kun hän nosti päänsä, hän kokeili kädellään.
Hänen suunsa loksahti auki.
En ehtinyt sanoa muuta. Kuului: "Ding! Kaikki istuimille. Kone lähtee."
Mitähän buddhalaisen mielessä liikkui, kun hän näki sen?
Kun meillä on Jumalasta kokemus, emme ole ihmisten mielipiteiden orjia.
Olet kirjoittanut kirjan. Minusta sen nimi on tosi hyvä.
"Ja Daavid näki olevansa kuningas."
Mikä oli Jumalan tarkoitus kirjan kirjoittamiselle?
Kerroit, että se likipitäen saneltiin sinulle.
Aloin kirjoittaa profeetallisuudesta, jotta pääsen ohjelmaasi.
Jumala on hieman Jahve Juonikas.
Sitä nimeä en ole kuullutkaan. - Hän on myös Jahve, joka yllättää.
Lisätään luetteloon.
Aloin kirjoittaa. Tiesin kirjasta vain noin puolet.
Ylleni tuli voitelu.
Pystyin kirjoittamaan voitelun alla joskus neljä tuntia, joskus vartin.
Kun voitelu poistui, lopetin kirjoittamisen.
Katselin sanoja aamulla. Minun piti vaihtaa sanoja, -
jotta ne ilmaisevat sitä, mitä Hän näytti Hengessä.
Olen lukenut kirjasta ison osan.
Se ei ole pelkästään tietoa.
Se on todella ilmestystä.
Ilman ilmestystä Jumalasta ei ole ilmestystä siitä, keiksi Hän meidät loi.
En löydä identiteettiäni peiliin katsomalla.
Löydän sen katselemalla Isäni kasvoja.
Teistä osa kokee olevansa hukassa. Kun katselet Isä Jumalan kasvoja, -
tajuat, että kun Hän loi sinut, Hän laittoi sinuun nerouttaan.
Kun omaksut sen identiteetin, vedät puoleesi voitelua -
ja Jumalan tapahtumia sekä kirkastat Hänen nimeään.
Ja tiedättehän, -
Dale on sanonut jotain, mikä tiivistää sen, mistä puhumme.
"Niin kauan kun sisimpämme pysyy muuttumattomana, -
ympärillämmekään ei muutu mikään."
Ohjelman alussa puhuin elämämme uudelleen visioimisesta.
Mitä tarkoitat sillä?
Daavid oli paimentamassa lampaita. Hän oli paimen.
Siellä hänet voideltiin Israelin kuninkaaksi.
En usko hänen olleen hyvä harpun, leijonan tai karhun kanssa ennen sitä.
Voitelu toi voitot pedoista. Harpunsoittoa hän harjoitteli.
Hänestä tuli muusikko, joka ajoi Saulista demonit.
Sitten hänestä tuli soturi. Avain on tämä.
Hän meni kohtaamaan Goljatia paimenena ja lähti soturina.
Ellei anna voiton muuttaa identiteettiä, taivaan nerous menee ohi.
Väität, että moni ei edes tiedä tästä.
Jumala on antanut nerokkaan kyvyn tietyllä alueella.
Meidän tulee löytää se ja astua siihen.
Eräs nuori mies tuli juttusilleni kokouksen jälkeen.
Olin vähän tympääntynyt kokouksiini. Pyysin Herralta jotain jännää sanaa, -
kuten että mitä ihmisillä on kassissa tai mitä kuitissa lukee.
Sinä iltana Jumala näytti minulle, mitä ihmiset olivat syöneet -
ja mitä se oli maksanut.
Nuori mies sanoi: "Olet tosi hyvä tuossa profetoimisessa."
Sanoin: "Tiedän. Siihen Jumala minut loi.
Mihin Jumala sinut loi? Olet siinä tosi hyvä."
Jumala puhui sinulle kerran ja sanoi: "Jos voisit nähdä itsesi -
niin kuin minä sinut näen..." Niin mitä?
Hän sanoi: "Voimme mennä minne vain, jos suostut..."
Jumala, hänelle: "Voimme mennä minne vain."
Aloin pyytää Jumalaa näyttämään kaikki valheet, -
jotka olin uskonut itsestäni -
ja jotka estävät uskomasta siihen, mitä varten minut loit.
Opetussarjassani kerron, että kipeät kokemukset -
olivat vääristäneet identiteettiäni. Minun piti vapautua niistä, -
jotta voisin tuoda voittoja muita ihmisiä varten.
Daavid tiesi Jumalan asettaneen hänet kuninkaaksi Israelin tähden.
Daavid tiesi, että hän oli palauttava Israelin palvelemaan jälleen.
Kirjasi jokainen sivu avaa asioita.
Se ei siis voi olla vain hyvää opetusta. Sen on pakko olla ilmestys taivaasta.
Aivan. Ja mietipä profeetallista voitelua, jolla Samuel valeli Daavidin.
Daavid ei enää nähnyt itseään paimenena.
Hän ajatteli: "Olen seuraava kuningas."
Daavidilla oli kyllin uskoa tappamaan Goljat.
Sen voiton jälkeen hän meni kuningas Saulin eteen.
Saul antoi hänelle vaimoksi tyttärensä.
Daavid sanoi: "Kuka olen minä ja kuka on perheeni?"
Hänellä oli identiteettityhjiökriisi.
Kuninkaan tyttären vaimoksi ottaminen on askel kohti kuninkuutta.
Daavidilla oli usko tappaa Goljat mutta ei identiteettiä liittoon -
kuninkaan tyttären, tulevaisuutensa kanssa.
Olemme menossa miljardin sielun herätykseen.
Seurakunnalla on usko tuoda se mutta ei uskoa pitää se.
No sitten. Kuvailepa vielä lyhyesti, -
mitä tarkoitat sanalla "identiteetti".
Jos olisin MLB-sarjan baseball-joukkueessa, -
kysyisit ensimmäisenä, mitä paikkaa pelaan.
Puhun tarkoitusidentiteetistä.
Puhun siitä, mikä on paikkasi joukkueessa.
Jumalan lapsena oleminen tarkoittaa huippujoukkueessa olemista.
Toimin sen identiteetin pohjalta. Mutta mikä on paikkani?
Laulaja Danny Gokey soitti minulle kerran.
Hän oli American Idolissa. Hän kysyi: "Voinko pyytää sinulta sanaa?"
Sanoin: "Voit. Sitä varten Jumala minut loi. Sinut on luotu laulamaan."
Olin kerran tilaisuudessa, jossa Dannya pyydettiin laulamaan.
Ainoa laulu, jonka molemmat osasivat, oli "Jeesus rakastaa minua."
Kun hän lopetti laulamisen, kaikki itkivät voitelun vuoksi.
Jos minä laulaisin, kaikki itkisivät voivottelun vuoksi.
Voivottelun...
Hänet luotiin laulamaan, minut profetoimaan.
Se vie minua kohti identiteettiä ja tarkoitustani.
Tuon suurelle Jumalalle suurta kunniaa, -
koska Hän haluaa tehdä kauttasi suuria, sillä Hän on suuri Jumala.
Varaudu huikeisiin juttuihin.
Älä luovuta.
Sanon uudelleen. Älä luovuta!
Parhaat päiväsi ovat vielä edessä.
Dale rukoilee puolestasi, -
että Jumala näyttäisi sinulle, miten Hän sinut näkee, -
jotta voit visioida elämäsi uudelleen. Palaamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Juutalainen mediajohtaja yritti täyttää tyhjiötä elämässään -
rahalla, maineella ja vallalla.
Hän lensi yksityiskoneella ja tuotti maanlaajuista radio-ohjelmaa.
Silti hänestä tuntui tyhjältä.
Sitten ilmestys muutti kaiken. Haluatko tietää, mikä tuo ilmestys oli?
Oletko pohtinut, onko olemassa jotain muutakin?
Ruudun osoitteessa selviää, miten tositarina päättyi.
Yliluonnollista-ohjelma jatkuu.
Dale, sanot, että identiteetti on yliluonnollinen asia. Mitä tarkoitat?
Daavid oli isänsä ylenkatsoma mutta Jumalan valitsema, -
luonnollinen ja yliluonnollinen. Daavid ei tiennyt sitä, -
ennen kuin Samuel valeli hänen päänsä öljyllä -
ja muutti hänen tulevaisuudenajattelunsa.
Ja se liittyy identiteetin muutokseen. - Identiteettitarkoitukseen.
On tärkeää ymmärtää, -
että ihmisen identiteetti muuttuu monta kertaa vuosien varrella.
Aloitin nuorten ylistyksenjohtajana.
Sitten olin vanhin ja sitten pastori.
Bill Hamon sanoi minulle: "Luulet olevasi profetoiva paimen, -
mutta olet paimentava profeetta."
Jumala otti pois pastorinhattuni ja puki minulle profeetanviitan.
Aloin toimia niin kuin profeetta, joka oli myös pastori.
Silloin tuotin hedelmää eniten.
No sitten. Sinulla on profetoimisen lahja.
Tiesit olevasi profeetta.
Et ole ikinä epäillyt suuntaasi.
Profetoin vuosien ajan.
Minulla ei ollut profeetan identiteettiä. Pidin sitä lahjana.
Sitten näin itseni profeettana.
Sitten sanoin, että olen profeetta mutta en kansoille.
Kerran Jumala sanoi: "Älä sano."
Kahden vuoden päästä olin Burmassa. Otin sormuksen, -
laitoin sen eräälle pastorille ja sanoin: "Olet kansasi Joosef."
Hän kertoi nauraneensa. Mutta lähtöni jälkeen tsunami pyyhki Burman yli.
Se tuhosi monia alueita eri maissa.
Silloin pastori muisti sanoman. Kaikki 8 000 jäsentä selvisivät.
Hän päätti auttaa yhteisöä. Silloin ei ollut somea.
Sana hänen työstään levisi. Puolen vuoden aikana -
hän sai miljoonia dollareita ihmisten ruokkimiseen.
Hän ruokki heitä buddhalaisten temppeleissä.
Nämä kysyivät: "Emme olisi auttaneet kristittyjä. Miksi autat meitä?"
Pastori kertoi minulle: "En olisi uskonut, mutta profetiasi toteutui."
Kun profetoi jollekulle sanan, se avaa mahdollisuuden.
Sinun pitää astua siihen, mitä Jumala haluaa sinun tekevän.
Pitää totella ja vaeltaa sanassa. Kun hetki koitti, pastori teki niin.
Jumala ei valitse voidelluinta.
Hän valitsee ja voitelee sen, joka haluaa olla Hänen käytössään.
Katsopa kameraan -
ja esitä yleisölle kysymys, joka muuttaa koko elämän.
"Mihin tehtävään sinut on luotu?"
Aamen.
Kun Jumala neroudessaan loi sinut, Hänellä oli tosi hyvä päivä.
Hän valitsi syntymäsi ajan ja paikan.
Hän asetti sinuun suuruutta, mutta se pääsee irti vasta, -
kun tulet Hänen läsnäoloonsa.
Ilman Häntä sinuun kätketty suuruus ei koskaan pääse esiin.
En ikinä ajatellut kirjoittavani kirjan, joka käännetään monille kielille.
Hän tiesi sen aina. En uskonut pystyväni siihen, mutta Hän tiesi, -
ja minä astuin siihen. On asioita, joita et usko tulevaisuudesta, -
mutta Isä on edelläsi. Hän tahtoo, että seuraat Häntä ja ylität rajoituksesi, -
jotka vihollinen on luonut mieleesi. Sinut on luotu suuruuteen.
Hän loi sinut voittamaan. Hänen suunnitelmissaan ei ole tappio.
Hän aikoo voittaa. Varaudu Hänen suuruuteensa sinun kauttasi.
Askel numero yksi.
Varmista, että syntisi ovat anteeksi annetut, -
että Israelin Messias asuu sinussa -
ja että kohtaat elävän Jumalan.
Lausu tämä rukous ääneen kanssani ja tarkoita sitä parhaan kykysi mukaan.
Lausu perässäni: "Rakas Jumala.
Olen tehnyt monia virheitä.
Olen niistä tosi pahoillani.
Uskon, että Sinun veresi -
pesee minut puhtaaksi -
ja tänään on loppuelämäni ensimmäinen päivä.
Ja nyt kun olen puhdas, -
Jeesus, tule asumaan sisimpääni.
Teen sinusta Vapahtajani ja Herrani.
Aamen." Dale.
Halusit antaa profetian minulle, -
mutta sitten sanoit, että se ponnahtaisi kaikille katsojille.
Tekisitkö sen nyt? - Joo.
Tahdon sanoa, että jos rukoilit äsken, avasit tulevaisuutesi suuruuden.
Se, mihin sinut on pelastettu, on suurempi, mistä sinut on pelastettu.
Silti siitä pitää pelastua. Tämä on hyvin tärkeää.
Evankelista taistelee ihmisen pelastumisen, -
profeetta elämäntehtävän puolesta.
Samalla kun teen tämän...
Ja Sid, haluan sanoa sinulle...
Joku kerran valeli pääni öljyllä, ja sitä valui kuin olisin ollut suihkussa.
Ethän sinä tee niin? - En, en.
Tämä on profeetallinen symboli voitelusta, -
joka vapauttaa kutsun ja auktoriteetin tehdä se, -
minkä Jumala loi sinut tekemään.
Kun pian kaadan tätä päähäsi, tämä on sana, jonka kuulen Herralta: -
Hän on kutsunut sinut kuin Daavidin -
tuomaan Israelin palvelemaan jälleen Jumalaa -
ja tuomaan heidät takaisin Daavidin telttaan, -
jota pystytetään Apostolien teoissa.
Kun näin sinut tänään, näin Jumalan tulen kirjaimellisesti pääsi takana.
Kysyin, miksi. Herra sanoi: "Annan nerokkaita ideoita, -
miten tavoittaa niitä, joita muut eivät ole tavoittaneet."
Voitelen sinut isäksi Israelille.
Jumalan voitelu ja suosio olkoon kanssasi.
Olet isänä Israelille profeetallisessa mandaatissa.
Öljyn voitelu virtaa kauttasi.
Näin käsissäsi merkillisiä merkkejä ja tunnustekoja.
Valmistaudu hämmästymään.
Tänä ajanjaksona näet useampien ihmisten elämän muuttuvan -
kuin aiempina vuosina yhteensä.
Siitä tulee vyöry, jota olet rukoillut. Jumala sanoo: -
Kuulen sydämesi huudon ja vastaan siihen sillä, mitä olen luvannut.
Tahdon kaikkien katsojien ottavan tämän vastaan.
Vuodatan tämän öljyn profeettana.
Julistan ylitsesi, että se, mitä varten Isä sinut loi, alkaa nyt vapautua.
Nerokkuus sisälläsi alkaa nyt virrata.
Niin kuin tämä öljy valuu, Jumalan tuli tulee kirjaimellisesti sydämeesi.
Hän ennallistaa identiteettisi, tarkoitusidentiteettisi.
Löydät elämässä uuden identiteetin ja ilon.
Sinulle alkaa seikkailu Jumalassa.
Hänen läsnäolonsa kantakoot sinut vihollisen suunnitelmien yli.
Daavidin tavoin kaadat Goljatin.
Tuot Jumalan nimelle kunniaa, ja ihmiset palvelevat Jumalaa, -
koska annoit Hänen suuruutensa virrata kauttasi.
Maailmamme erottelee ihmisiä eri ryhmiin.
Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
Ensi viikolla: -
Sinulla ei ehkä ole Teräsmiehen viittaa, mutta uudestisyntyneenä -
et ole tavallinen kuolevainen. Olet superimpi kuin uskotkaan.
Olen Kerrick Butler. Katso seuraava Sid Rothin Yliluonnollista-ohjelma.
Opit, että Jumala loi sinut tosielämän supersankariksi.
Tuntuuko, ettei Jumala kuule rukouksiasi tai vastaa?
Minusta ja vieraistanikin on joskus tuntunut siltä.
Menepä osoitteeseen SidRoth.org/PRAYER.
Ohjelmissa haastatellaan ihmisiä, -
jotka ovat oppineet rukoilemaan vastustamattomasti.
Kuulet God Talk -rukoussovelluksesta. Jätä rukouspyyntö, niin rukoilemme.
Nyt on korkea aika läpimurrollesi.
Suomennos: Marianne Tenetz